Komisia pre obnovu evidencie pozemkov a právnych vzťahov k nim 
zriadená pri Obecnom úrade (ďalej len komisia) v k. ú. Dulov
Vec:   Návrh registra obnovenej evidencie pozemkov (ROEP) v k.ú. Dulov– zaslanie výpisu


Komisia v súlade s § 7 ods.1 zákona NR SR č.180/1995 Z.z. v znení neskorších predpisov (ďalej len zákon) doručuje do vlastných rúk výpis z návrhu registra obnovenej evidencie pozemkov (ROEP) pre k.ú. Dulov, týkajúci sa pozemkov vo vlastníctve účastníkov konania. 

Spracovateľom registra je firma Ing. Jozef Fencák,  F-GEODET, 067 82 Dlhá nad Cirochou č. 79.

Okresný úrad Ilava – katastrálny odbor ako vecne príslušný orgán stanovil ako určený operát pre grafickú časť katastrálne náčrty v mierke 1:2880  a pre písomnú časť pozemkovú knihu. K zostaveniu registra boli ďalej použité podklady z operátu katastra nehnuteľností – údaje zo zbierky listín KN, z listov vlastníctva, ako aj údaje získané šetrením v obci. 

Predmetom konania sú pozemky, ktoré nie sú  evidované alebo sú evidované neúplne na liste vlastníctva v súbore registra „E“. Predmetom konania nie sú stavby a pozemky evidované na listoch vlastníctva v súbore „C“ a „E“ uzavreté na 100% . 
V zmysle metodického návodu na spracovanie ROEP sú niektoré pozemky delené katastrálnou hranicou, listom vlastníctva, zastavaným územím obce alebo správcovstvom podlomené ( napríklad : parcela 186/3 sa delí na parcele 186/3,186/32 v k.ú. Dulov a 186/31 v k.ú. Pruské, parcela 178 je delená na parcele 178/501 a 178/502 listom vlastníctva...).  V dôsledku historických zmien hraníc katastrálneho územia Dulov predmetom ROEP sú aj časti pozemkov zo susedných katastrálnych území označených číslom pred parcelou : 1- Savčina - Podvažie, 2- Tuchyňa, 3- Košeca, 5- Horovce.
        Proti návrhu z výpisu registra ROEP možno podať písomnú námietku spolu s jej odôvodnením podľa § 7 ods. 2 zákona, a to v lehote do 31.1.2014, na adresu Komisia ROEP, Obecný úrad Dulov 168, 018 52 Pruské, alebo Okresný úrad Ilava – katastrálny odbor, Mierové námestie č. 81/18, 019 01  Ilava. 
        Námietka sa môže týkať údajov obsiahnutých v registri: samotného pozemku, vlastníckeho práva ako aj upresnenie osobných údajov (meno, priezvisko, trvalé bydlisko, rodné číslo). Námietky k výmere pozemku budú akceptované len na základe preukázaného geometrického merania alebo iného preukázania výmery. (Výmery pozemkov, ktoré sú na listoch vlastníctva sú prebraté z pozemkovej knihy, v ktorej neboli určené matematickými metódami. Pozemková kniha ručila za vlastníctvo, neručila však za výmery. Výmery pozemkov v ROEP sú určené na základe digitalizácie pozemkovej mapy. Na stránke www.dulov.sk v priečinku ROEP, sa nachádzajú aj iné časti operátu ROEP ( zostavy, mapy, špecifické podmienky spracovania ROEP, rokovací poriadok komisie, potrebné tlačivá...).   Na námietky podané po 31.1.2014 a na námietky neobsahujúce odôvodnenie, komisia nebude podľa § 7 ods. 4 zákona prihliadať.

    Účastníci konania majú možnosť predkladať  komisii doklady, ktoré neboli zapracované 
do registra (originál, prípadne overenú kópiu)  v priebehu lehoty 16.12.2013 – 31.1.2014 stanovenej na predkladanie dokladov. Taktiež môžu predkladať komisii žiadosti vo vyššie uvedenej lehote podpísané 2 svedkami  na nadobudnutie vlastníctva vydržaním (§ 11, §11a zákona 180/1995), alebo na potvrdenie vlastníctva v prípade zistenia údajov odporujúcich skutočnostiam (§ 12 zákona) k parcelám predmetu konania  aj k pozemkom evidovaným na listoch vlastníctva v súbore „C“ a „E“ uzavretých na 100%.

      Na stránke www.dulov.sk sú okrem zostáv z registra ROEP aj zostavy z informačného systému katastra – výpisy pre vlastníka, súpis parciel s vlastníckymi vzťahmi, ktoré si môžete tiež zistiť zdĺhavejším spôsobom aj na stránke www.katasterportal.sk .Tiež je tu zostava vlastníkov s neznámym pobytom, ktorých vlastníctvo môže byť tiež predmetom vydržania.

. 
Návrh registra – písomná aj grafická časť – bude zverejnený od :

16.12.2013 – 31.1.2014 na Obecnom úrade v Dulove, v pracovných dňoch.
                   (Pondelok , utorok, štvrtok : 8:30-15:30, streda 8:30-17:00, piatok 8:30-12:00)
K výpisom z ROEP máte priložený šek a v niektorých prípadoch aj výpočet príspevkov na ROEP, ktorý je potrebné uhradiť v zmysle zákona 180/1995 Z. z. 
Komisia ROEP.
